1. Kada je osnovan klub "Ušće" i koliko članova trenutno broji?

Kajak kanu i rafting klub "Ušće" je osnovan u septembru 2014. godine. Kajakaštvo u Šamcu ima izraženu tradiciju, prvi klub je osnovan 1949. godine u sklopu tadašnje Narodne Tehnnike, a zvao se veslački klub Bosna, da bi nekoliko puta mijenjao ime do proteklog rata. Šamački kajakaši su bili veoma uspješni, osvajajući prva i druga mjesta na saveznim takmičenjima, kao i davajući članove tadašnje reprezentacije. Nakon rata rad kluba nije obnovljen, da bi nakon majskih poplava 2014. godine grupa entuzijasta osnovala KKR "Ušće" Šamac, ne samo kao kajakaški klub već i kao organizaciju koja će se baviti uopšteno radom na vodi, spasavanjem, uređenjem obala itd. Tako da je Klub u svoj rad uvrstio i spasilačku službu sa licenciranim članovima. Spasilačka služba kasnije Memorandumom o sporazumijevanju sa opštinskim Crvenim krstom prelazi u njihovu nadležnost, ali Klub i dalje veoma učestvuje u njenom radu. Klub trenutno broji 105 članova od kojih je 20-ak takmičara uzrasta od 8 do 17 godina.

2. Koje su to značajne aktivnosti i uspjesi kluba koje biste posebno izdvojili?

Kao relativno mlad Klub, sa poteskoćama u materijalno tehnničkim sredstvima nismo učestvovali u takmičarskim regatama do sezone 2016. godine, tako da i takmičarski rezultati nisu na zavidnom nivou, ali već prošle 2017. godine, naši najmlaađi članovi su donijele sa takmičenja 3 zlatne, 1 srerbnu i 2 bronzane medalje sa međunarodnih regata iz Gradiške, Broda i Brčkog. Pored takmičarskog dijela, Klub je realizovao niz uspješnih aktivnosti i projekata. Realizovali smo projekat "Škola veslanja u kajakau i kanuu na mirnim vodama 2015. godine" finansiran od strane UNDP-a u sklopu programa "Lod IV, jačanje lokalnne demokratije", sa Švajcarskim Crvenim krstom iste godine je realizovan projekat "Opremi i obuči" kojim je opremljena spasilačka služba i licencirani spasioci. Finansiranjem projekta od strane Ministarstva trgovine i turizma Klub je 2017. godine sanirao deponiju koja je nastala kao direktna posljedica od poplava na obali rijeke Bosne, pored Prudjanskog mosta u Šamcu, ove godine nastavljamo sa radovima na projektu jer je cilj da se sanirana deponija pretvori u gradsko izletište sa kompletnom infrastrukturom. Uz pomoć Federalnog ministarstva za izbjegle i raseljene osobe nabavili smo prikolicu za prevoz kajaka, kao i materijal za izgradnju neophodnog pontona za potrebe Kluba. Nekoliko godina za redom je Klub bio i pokretač volonterskih akcija na uređenju šamačkog keja na rjeci Savi. Održana su i dva ljetna veslačka kampa u Šamcu 2015. i 2016. godine, kao i niz manjih aktivnosti.

3. Sa kojim se to poteškoćama i izazovima najviše susrećete u toku svog rada?

I pored realizovanih projekata, kao u svakom malom sportu u BiH najviše imamo problema sa stalnim finansijskim srredstvima, neophodnim za redovno funkcionisanje Kluba (troškovi prevoza takmičara, nabavke nove opreme, reparacija postojeće itd). Iako ećina ljudi nije ni upoznata sa sportom kojim se klub bavi i mogli bi pomisliti kako i nisu neophodna neka veća sredstva, u pitanju je olimpijski sport i takmičarska plovila, kao i prateća oprema izuskuju jako puno sredstava. Iole ozbiljan takmičarski čamac, veoma lako premaši cifru od 4000KM. Pored finansijskih i materijalno - tehničkih sredstava, susrećemo se i sa manjkom takmičara jer je odliv stanovništva iz Šamca sve veći, pa tako manjka i naših najmlađih, a i ono malo što ostaje uglavnom se posvećuje popularnijim sportovima, pogotovo fudbalu.

4. Imate li podršku lokalne vlasti u svom radu? I koliko generalno vlast pruža podršku sportu u opštini Šamac i mladim ljudima?

Opština Šamac izdvaja solidna sredsta za sport iz svog budžeta, što opet, najvećim dijelom pripadne fudalskim klubovima, tako da za manje popularne sportove ostane i manje novca, što je u neku ruku i logično, ipak fudbal okuplja i najveći broj takmičara. U dosadašnjem radu Klub je uvijek imao podršku opštine i bisku saradnju, tako da smo i neke projekte osislili i realizovali zajedno.

5. Šta je to što klub "Ušće" nudi mladim ljudim u opštini Šamac i koliki je sam značaj kluba za tu opštinu?

Prije svega Klub mladim ljudimma u opštini Šamac jedini pruža priliku da se bave sportovima na vodi, primarna disciplina Kluba je veslanje kajaka i kanua na mirnim vodama, i to je tradicionalno bio uspješan šamački sport od kraja 40-ih godina prošlog vijeka. Pored prilike da treniraju i dokažu se u ovim sportskim disciplinama, mi iz kluba djelujemo i vaspitno na naše takmičare, usađujući im visoe moralne vrijednosti, kao i ljubav prema rijeci i prirodi, sa posebnim osvrtom na razvijanje ekološke svijesti mladih ljudi.

6. Koji su to turistički potencijali opštine Šamac koji nisu iskorišteni, a bili bi značajni za razvoj opštine?

Na području opštine Šamac nema standardnih turističkih znamenitosti poput starih zdanja, spomenika itd., ali opština Šamac i pored toga ima mnogo da ponudi. Sam grad se nalazi na ušću Bosne u Savu, što je ogroman potencijal za razvoj ljetnog i ribolovačkog turizma, na području opštine se nalazi i bara Odmut sa velikim brojem rijetkih vrta barskih ptica i koja pruža stanište mnogim pticama selicama i jedan je od značajnijih lokaliteta tog tipa u ovom dijelu Evrope. Područje opštine Šamac može mnogo da pruži i u lovnom turizmu, kao i u gore navedeno ribolovačkom, jer na opštini se nalazi veliki brojj vještačkih jezera bogatih ribom.

7. Opština Šamac spada u manje i nerazvijene lokalne zajednice. Šta mislite zbog čega je takva situacija i šta je to što je neophodno kako bi se opština razvijala. Da li to podrazumijeva više ulaganja u sport, kuluturu ili pak nešto drugo?

Opština Šamac i pored svog odličnog geografskog položaja je iz nekog razloga zaostala u privrednom razvoju, privreda se uglavnom zasniva na poljoprivredi, a industrijski potencijali Šamca ostali iz bivše države nisu iskorišteni na pravi način tokom privatizacije, tako da su uglavnom neiskorišteni. Dobrim i domaćinskim upravljanjem, ovo bi moglo da se promjeni na bolje, ali za to je potrebno mnogo rada i sigurno jedan dug period kvalitetnog planiranja i ulaganja. Što se tiče ulaganja u sport i kulturu, opština izdvaja solidna sredstva u odnosu na svoj budžet, ali naravno i to bi moglo da se poboljša i da se kvalitetnijim planiranjem postigne raznovrsnija ponuda iz ovih oblasti.